Document ID: 32006R1487

KOMISIJAS REGULA (EK) Nr. 1487/2006
(2006. gada 9. oktobris),
ar ko groza Regulu (EEK) Nr. 2921/90 par atbalsta apmēru kazeīna un kazeinātu ražošanai no vājpiena
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1255/1999 par piena un piena produktu tirgus kopīgo organizāciju (1), un jo īpaši tās15. panta b) apakšpunktu,
tā kā:
(1)
Komisijas 1990. gada 10. oktobra Regulas (EEK) Nr. 2921/90 par atbalstu kazeīna un kazeinātu ražošanai no vājpiena (2) 2. panta 1. punkts nosaka atbalsta apmēru kazeīna un kazeinātu ražošanai no vājpiena. Ņemot vērā vājpiena pulvera cenu attīstību iekšējā tirgū un kazeīna un kazeinātu cenu Kopienas un pasaules tirgū, un jo īpaši kazeīna un kazeinātu cenu vispārējo pieaugumu, tik ilgi, kamēr turpinās pašreizējā situācija, ir jānosaka nulles atbalsta apmērs.
(2)
Atbilstoši ir jāgroza Regula (EEK) Nr. 2921/90.
(3)
Šajā regulā paredzētie pasākumi atbilst Piena un piena produktu pārvaldības komitejas atzinumam,
IR PIEŅĒMUSI ŠO REGULU.
1. pants
Regulas (EEK) Nr. 2921/90 2. panta 1. punktā “EUR 0,52” aizstāj ar “EUR 0,00”.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 9. oktobrī

Labels: 17
5